KOMISIJOS KOMUNIKATAS TARYBAI Europos plėtros fondo (EPF) įsipareigojimų, mokėjimų ir valstybių narių įnašų prognozės 2014, 2015, 2016, 2017 ir 2018 m. /* COM/2014/0644 final */





1. Įžanga Pagal 10-ojo EPF vidaus susitarimo[1] 7 straipsnio 3 dalį ir Tarybos reglamento (EB) Nr. 215/2008 dėl finansinio reglamento, taikomo 10-ajam Europos plėtros fondui[2] (toliau – 10-ojo EPF finansinis reglamentas), 57 straipsnio 2 dalį Komisija šiuo dokumentu pateikia 2014–2016 m. įsipareigojimų, mokėjimų ir įnašų įverčius, atsižvelgdama į Europos investicijų banko (EIB) prognozes. Šiame dokumente aptariamas 8-ojo, 9-ojo ir 10-ojo EPF finansinis įgyvendinimas iki 2013 m. imtinai ir 2014–2016 m. įgyvendinimo prognozės. Be to, šiame dokumente pateikiamas neįpareigojantis valstybių narių įnašų 2017 ir 2018 m. EPF įnašų įvertis. Europos investicijų banko pagal 9-ąjį ir 10-ąjį EPF administruojamos priemonės (investicinė priemonė ir palūkanų subsidijos) finansuojamos iš tiesioginių valstybių narių įnašų EIB. 2. Įvadas Komisija ir EIB atnaujino kiekvienos AKR šalies[3] ir UŠT[4] 2014, 2015 ir 2016 m. įsipareigojimų ir mokėjimų prognozes. Ypatingas dėmesys skirtas mokėjimų prognozėms, siekiant padėti valstybėms narėms skirti iš nacionalinių biudžetų kuo tikslesnes sumas ir užtikrinti, kad EPF būtų numatyta pakankamai finansinių išteklių ir taip išvengta likvidumo problemų. Pagal 10-ojo EPF vidaus susitarimo[5] 7 straipsnį ir 10-ojo EPF finansinio reglamento[6] 57 straipsnio 5 dalį šiame dokumente pateikti įverčiai buvo atnaujinti. Toliau pateikiamame grafike parodyta bendrųjų įsipareigojimų ir mokėjimų nuo 1999 m. (bendrai Komisijos ir EIB), įskaitant 2014, 2015 ir 2016 m. projekcijas, tendencija. 1999–2016 m. bendrųjų įsipareigojimų ir mokėjimų tendencija (mln. EUR)[7] NB: Europos plėtros fondo įgyvendinimo duomenys iki 2013 m. gruodžio 31 d. (įsipareigojimai, mokėjimai ir finansinė padėtis) ir prognozės 2014, 2015 ir 2016 m. 1, 2 ir 3 prieduose atitinkamai nurodyti 2014 m. užfiksuoti faktiniai įsipareigojimai, mokėjimai ir finansinė padėtis, palyginti su ankstesnėmis prognozėmis. 3. 2014–2016 m. finansinės prognozės Lentelėje pateikiami naujausiomis mūsų prognozėmis pagrįsti atnaujinti įsipareigojimų, mokėjimų ir įnašų duomenys. 4. Neįpareigojantis 2017–2018 m. įnašo įvertis 5. 2014, 2015 ir 2016 m. finansinio įgyvendinimo prognozės 1–3 priedėliuose pateikiamos atnaujintos prognozės. Atnaujintomis 2014 m. prognozėmis patvirtinama, kad valstybių narių 2014 m. EPF įnašai 3 250 mln. EUR, kaip patvirtinta 2013 m. spalio mėn. Tarybos sprendime[8]. Pažymėtina, kad dėl EIB prašymo atšaukti trečiąją 2014 m. įnašo dalį ir dėl šios priežasties padidėjusių Komisijai tenkančių mokėjimų 2013 m. ir planuojamų mokėjimų 2014 m., kuriais pateisinami didesni iždo poreikiai, EIB atšaukta suma pervesta Komisijai. Tai reiškia, kad galutiniai prašymai dėl valstybių narių EPF įnašų yra 3 144 mln. EUR Komisijai ir 106 mln. EUR EIB (4 priedėlyje pateikta daugiau informacijos apie prašymų dėl 2014 m. įnašų paskirstymą). Reikėtų pažymėti, kad šie duomenys patvirtina 2014 m. birželio mėn. Komisijos pranešimą dėl vartojimo einamaisiais metais. Taip pat reikėtų atkreipti dėmesį į ebolos krizę Vakarų Afrikos šalyse, galinčią turėti didelį finansinį poveikį palyginti nedideliam EPF grynųjų pinigų likučiui. 2015 m. įnašo metinė suma yra 3 600 mln. EUR, atsižvelgiant į viršutinę ribą, kurią Taryba patvirtino 2013 m. lapkričio mėn.[9] Vis dėlto EIB dalis sudaro 200 mln. EUR (100 mln. EUR mažesnė už 2013 m. lapkričio mėn. nustatytą viršutinę ribą), o Komisijos dalis sieks 3 400 mln. EUR (100 mln. EUR didesnė). Šiuo perkėlimu užtikrinamas sklandus privalomo 2015 m. valstybių narių įnašo (metinė suma) ir 2016 m. įnašo (sumos viršutinė riba) nustatymas – 3 600 mln. EUR. 5.1. 1 priedėlis. Bendrieji įsipareigojimai[10] 2014 m., prognozė 2015 ir 2016 m. (mln. EUR) 5.2. 2 priedėlis. Bendrieji mokėjimai[11] 2014 m., prognozės 2015 ir 2016 m. (mln. EUR) 5.3. 3 priedėlis. 2014 m. finansinė padėtis ir 2016-2015 m. prognozės (mln. EUR) ir neįpareigojantys 2017 ir 2018 m. įverčiai 5.4. 4 priedėlis. 2014 m. valstybių narių įnašai (EUR) 5.5. 5 priedėlis. 2015 m. valstybių narių įnašai (EUR) [1] Taryboje posėdžiavusių valstybių narių vyriausybių atstovų vidaus susitarimas dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis, OL L 247, 2006 9 9, p. 32. [2] OL L 78, 2008 3 19, p. 1. [3] Afrikos, Karibų ir Ramiojo vandenyno valstybės. [4] Užjūrio šalys ir teritorijos. [5] OL L 247, 2006 9 9, p. 32. [6] 2000 m. vasario 18 d. Tarybos reglamentas (EB) Nr. 215/2008 dėl 10-ajam Europos plėtros fondui taikomo finansinio reglamento. [7] 2014–2016 m. nurodytos prognozuojamos sumos. [8] 2013 m. lapkričio 7 d. Tarybos sprendimas–, Tarybos dokumentas Nr.15699/13. [9] 2013 m. lapkričio 8 d. Tarybos sprendimas, Tarybos dokumentas Nr.15454/13. [10] Bendroji įsipareigojimų suma be grąžinamųjų išlaidų. [11] Bendrųjų mokėjimų suma neskaičiuojant susigrąžintų išlaidų.